
Svaigpiena kvalitātes kontroles laboratoriju atzīšanas un uzraudzības kārtība
Izdoti saskaņā ar Pārtikas aprites uzraudzības likuma 4.panta 
četrpadsmito daļu un likuma “Par atbilstības novērtēšanu” 7.pantu
I. Vispārīgie jautājumi
· 1. Noteikumi nosaka kārtību, kādā atzīst un uzrauga laboratorijas, kas veic svaigpiena kvalitātes kontroles laboratoriskos izmeklējumus (turpmāk – labora­torija).
· 2. Noteikumi attiecas uz laboratorijām, kas veic svaigpiena paraugu laboratoriskos izmeklējumus, lai noteiktu Eiropas Parlamenta un Padomes 2004. gada 29. aprīļa Regulas Nr. 853/2004/EK, ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk – regula Nr. 853/2004), III pielikuma IX sadaļas I nodaļas III apakšnodaļā noteiktos rādītājus svaigpiena kvalitātei.
· 3. Laboratoriju atzīst Pārtikas un veterinārais dienests (turpmāk – dienests).
II. Laboratorijas atzīšanas kārtība
· 4. Dienests laboratoriju atzīst, ja: 
·  
· 
· 4.1. tā ir akreditēta nacionālajā akreditācijas institūcijā saskaņā ar noteikumiem par atbilstības novērtēšanas institūciju novērtēšanu, akreditāciju un uzraudzību;
·  
· 4.2. tā spēj katru dienu elektroniski nosūtīt testēšanas datus Lauksaimniecības datu centram (turpmāk – datu centrs);
· 4.3. tās akreditācijas sfērā ir iekļautas metodes, kas minētas  Komisijas 2019. gada 15. marta Īstenošanas regulas (ES) 2019/627, ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005, III pielikuma I nodaļā.
· 5. (Svītrots)
· 6. Dienests laboratorijai piešķir atzīšanas numuru, iekļauj laboratoriju atzīto svaigpiena kvalitātes kontroles laboratoriju reģistrā, informē laboratoriju par atzīšanu un izsniedz tai atzīšanas apliecību, ja laboratorija vēlas to saņemt. Reģistrā un atzīšanas apliecībā norāda šādu informāciju:
· 6.1. laboratorijas nosaukumu, juridisko adresi un atrašanās vietas adresi;
· 6.2. akreditētās reglamentētās sfēras nosaukumu, par ko tiek piešķirta atzīšana;
· 6.3. piešķirto atzīšanas numuru.
· 7. Laboratorija 10 darbdienu laikā informē dienestu, ja:
· 7.1. mainījies kāds no laboratorijas rekvizītiem;
· 7.2. laboratorija izbeidz darbību;
· 7.3. laboratorija zaudējusi akreditāciju šo noteikumu 4.3. apakšpunktā noteiktajā jomā.
· 8. Laboratorijas atzīšanas numuru norāda uz testēšanas pārskata, kas izsniegts par veiktajiem obligātiem svaigpiena kvalitātes laboratoriskiem izmeklējumiem (svaigpiena kvalitātes laboratoriskie izmeklējumi, kas veikti saskaņā ar noteikumiem par veterinārajām, higiēnas un kvalitātes prasībām svaigpiena apritei).
· 9. (Svītrots)
III. Laboratorijas uzraudzības kārtība
· 10. Laboratorijas darbību dienests uzrauga, veicot kontroli ne retāk kā reizi gadā. Dienests veic kontroles, ja ir saņemtas sūdzības par laboratorijas darbu izpildi, kā arī izlases veidā vērtē un salīdzina datus par veiktajiem obligātajiem svaigpiena kvalitātes laboratoriskajiem izmeklējumiem.
· 10.1 Dienests novērtē vai laboratorija:
· 10.11. piedalās references laboratorijas organizētajā:
· 10.11.1. starplaboratoriju salīdzinošajā testēšanā par regulas Nr. 853/2004 IX sadaļas I nodaļas III apakšnodaļā noteikto svaigpiena kvalitātes rādītāju noteikšanu un šo noteikumu 4.3. apakšpunktā noteiktajām metodēm ne retāk kā reizi gadā;
· 10.11.2. mācību seminārā ne retāk kā reizi gadā;
· 10.12. testēšanas datus katru dienu elektroniski nosūta datu centram, saskaņā ar noteikumiem par veterinārajām, higiēnas un kvalitātes prasībām svaigpiena apritei;
·  
· 10.13. testēšanas pārskatus un analīžu datus glabā ne mazāk kā piecus gadus.
· 11. Ja tiek atcelta akreditācija:
· 11.1. dienests anulē piešķirto atzīšanu;
· 11.2. laboratorijai aizliedz izmeklēt šo noteikumu 8.punktā minētos obligātos svaigpiena paraugus;
· 11.3. laboratorijai aizliedz izmeklēt oficiālos svaigpiena paraugus (paraugi, kurus saskaņā ar noteikumiem par veterinārajām, higiēnas un kvalitātes prasībām svaigpiena apritei svaigpiena kvalitātes kontroles nodrošināšanai laboratoriskai izmeklēšanai sūta dienests).
IV. Noslēguma jautājums
· 12. Laboratorijas, kas ir akreditētas pirms šo noteikumu spēkā stāšanās, dienests atzīst līdz 2009.gada 1.janvārim.
· 13. Laboratorijas, kas nav atzītas atbilstoši šo noteikumu prasībām, var veikt svaigpiena kvalitātes kontroles laboratoriskos izmeklējumus līdz laboratoriju atzīšanai dienestā, bet ne ilgāk kā līdz 2009.gada 31.maijam.
(MK 03.02.2009. noteikumu Nr.106 redakcijā)

